ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670002352     
ขอให้ปรับปรุงการปฏิบัติหน้าที่ของพนักงานจัดเก็บขยะของสำนักงานเขตบางขุนเทียน กรณีการจัดเก็บขยะ บริเวณหมู่บ้านประชาสิริ 2 ถนนพระราม 2 ซอย 60/1 แขวงแสมดำ เขตบางขุนเทียน กรุงเทพมหานคร (ไม่ทราบจุดสังเกต) เนื่องจากผู้ร้องแจ้งว่า ในวันที่ 17 มกราคม 2567 เวลาประมาณ 09.10 น.ได้มีรถเก็บขยะของสำนักงานเขตบางขุนเทียนเข้ามาเก็บขยะในหมู่บ้านของผู้ร้อง ผู้ร้องแจ้งว่าพนักงานเก็บขยะนั้น ได้จัดเก็บเฉพาะขยะรีไซเคิล แต่ไม่ได้จัดเก็บขยะเปียก ประกอบกับผู้ร้องแจ้งว่า บริเวณหมู่บ้านที่ผู้ร้องอาศัยอยู่นั้น ตามกำหนดแล้วพนักงานนั้นจะต้องเข้ามาเก็บขยะในหมู่บ้านในทุก ๆ วันจันทร์ แต่ในบางสัปดาห์พนักงานนั้นก็มาไม่ตรงกับวันที่กำหนด และทุก ๆ บ้านในหมู่บ้านดังกล่าวนั้น จะมีเป็นถังขยะแบบฝังกำแพงอยู่ที่บริเวณหน้าบ้านของบ้านแต่ละหลัง ซึ่งผู้ร้องมีความประสงค์ให้พนักงานจัดเก็บขยะ เข้ามาจัดเก็บขยะในทุก ๆ วันจันทร์ตามกำหนด เพื่อให้ผู้ที่อยู่อาศัยในหมู่บ้านดังกล่าวนั้น จัดเตรียมขยะออกมาวางไว้ด้านนอก เพื่อให้พนักงานนั้นจัดเก็บขยะได้สะดวก (บันทึกตามผู้ร้องแจ้ง) เบื้องต้นผู้ร้องได้โทรศัพท์ติดต่อไปที่สำนักงานเขตบางขุนเทียน แต่ไม่มีเจ้าหน้าที่รับสาย จึงประสงค์ให้หน่วยงานที่เกี่ยวข้องปรับปรุงการปฏิบัติหน้าที่ของพนักงานจัดเก็บขยะของสำนักงานเขตบางขุนเทียน เพื่อบรรเทาความเดือดร้อนต่อไป (ผู้ร้องประสงค์ให้ปกปิดชื่อ - นามสกุล และหมายเลขโทรศัพท์)
 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata